recursal/SuperWikiNEXT-32B huggingface dataset:
থ্যাংকস গিভিং ডে পশ্চিমা বিশ্বের লোকেদের কাছে একটি জনপ্রিয় ধর্মীয় ও সাংস্কৃতিক উৎসব। এই উৎসবে পরিবারের সকলে একত্র হয়ে তাদের দিন টি পালন করেন, তাদের সাথে থাকেন। প্রতিবেশী, বন্ধু-বান্ধব সহ সকলেই তারা একসাথে টেবিলে বসে তাদের সুস্বাদু খাবার উপভোগ করে থাকেন। 
প্রত্যেক বছরে নভেম্বর মাসের ৪র্থ বৃহস্পতিবারে আমেরিকায় এবং অক্টোবরের ২য় সোমবারে কানাডায় এই দিনটি পালন করা হয়। থ্যাংকস গিভিং ডে-কে অনেকে আবার দ্যা টার্কি ডে ও বলে থাকে। ঐতিহাসিকভাবে থ্যাংকস গিভিং ডে ধর্মীয় ও সাংস্কৃতিক একটা অনুষ্ঠান।

থ্যাংকস গিভিং ডে'র মূল উদ্দেশ্য, পরিবার, প্রতিবেশী, বন্ধু-বান্ধবসহ সবাই একত্রিত হয়ে সবার জীবনের প্রতিটি সাফল্যের জন্য এবং দেশ ও জাতির সাফল্যের জন্য ঈশ্বরকে ধন্যবাদ জানান। খাবারের তালিকায় থাকে টার্কি রোস্ট, ক্র্যানবেরি সস, মিষ্টি আলুর ক্যান্ডি, স্টাফিং, ম্যাশড পটেটো এবং ঐতিহ্যবাহী পামকিন পাই। টার্কি ময়ূরর মতো বড় সাইজের বনমোরগ।এই দিনটি তারা পরিবারের সঙ্গেই উপভোগ করতে বেশি পছন্দ করে।

ইতিহাস
======

১৬২০ সালে ‘মে ফ্লাওয়ার’ নামের এক জাহাজে চড়ে ১০২ জন নানা ধর্মের মানুষ স্বাধীনভাবে ধর্ম চর্চা করার জন্য ইংল্যান্ড ছেড়ে নতুন আশ্রয়ের সন্ধানে বের হয়েছিলেন। কয়েকমাস পর তারা ম্যাসাচুসেটস বেতে এসে থামেন। যাত্রীদের অনেকেই অর্ধাহারে ও শীতের কোপে অসুস্থ ও দুর্বল হয়ে পড়েছিল। তাদের মধ্যে যারা সুস্থ ছিলেন তারা জাহাজ থেকে তীরে এসে নামেন। ওখানেই তারা প্লিমথ নামে একটি গ্রাম গড়ে তোলেন। স্কোয়ান্তো নামের এক উপজাতি আমেরিকান ইন্ডিয়ানের সঙ্গে তাদের পরিচয় হয়। স্কোয়ান্তো তাদের নিজে হাতে শিখিয়ে দেয় কীভাবে কর্ন চাষ করতে হয় বা মাছ ধরতে হয় এবং কীভাবে ম্যাপল গাছ থেকে রস সংগ্রহ করতে হয়।

১৬২১ সালের নভেম্বরে প্লিমথবাসী তাদের উৎপাদিত শস্য কর্ন নিজেদের ঘরে তুলতে পেরেছিল। কর্নের ফলন এত বেশি ভালো হয়েছিল যে, গভর্নর উইলিয়াম এ উপলক্ষে সব আদিবাসী এবং নতুন প্লিমথবাসীর সৌজন্যে ভূরিভোজের আয়োজন করেছিল। ওই অনুষ্ঠানে সবাই প্রথমে ঈশ্বরকে ধন্যবাদ জানান তাদের সুস্থভাবে বাঁচিয়ে রাখার জন্য ও এমন সুন্দর শস্য দান করার জন্য। তারপর উপস্থিত সবাই সবাইকে ধন্যবাদ জানান সারা বছর একে অপরকে সাহায্য-সহযোগিতা করার জন্য। এই অনুষ্ঠানটি আমেরিকার প্রথম থ্যাংকস গিভিং ডে হিসেবে স্বীকৃতি পায়।

সরকারি ছুটি
===========

১৮১৭ সালে নিউইয়র্কে সর্ব প্রথম ‘থ্যাংকস গিভিং ডে’ অফিসিয়ালি সরকারি ছুটির দিন হিসেবে স্বীকৃতি পায়। এরপর ১৮২৭ সালে বিখ্যাত নার্সারি রাইম ‘মেরি হ্যাড আ লিটল ল্যাম্ব’ রচয়িতা সারাহ যোসেফা উদ্যোগ নেন, যেন ‘থ্যাংকস গিভিং ডে’-কে জাতীয় ছুটির দিন হিসেবে ঘোষণা করা হয়। দীর্ঘ ৩৬ বছর সারাহ যোসেফা একটানা প্রচারাভিযান চালান থ্যাংকস গিভিং ডের পক্ষে। ১৮৬৩ সালে তৎকালীন প্রেসিডেন্ট আব্রাহাম লিংকন শেষ পর্যন্ত সারাহ যোসেফের আবেদন গুরুত্ব সহকারে গ্রহণ করেন এবং নভেম্বর মাসের শেষ বৃহস্পতিবারকে ‘থ্যাংকস গিভিং ডে’ হিসেবে সরকারি ছুটির দিন ঘোষণা দেন, কিন্তু ১৯৩৯ সালে তৎকালীন মার্কিন প্রেসিডেন্ট ফ্রাঙ্কলিন রুজভেল্ট তখনকার অর্থনৈতিক মন্দা কাটিয়ে ওঠার লক্ষে এ ছুটি এক সপ্তাহ এগিয়ে আনার ঘোষণা দেন এবং এরপর থেকে নভেম্বর মাসের চতুর্থ বৃহস্পতিবার ‘থ্যাংকস গিভিং ডে’ পালিত হয়।
শালুক (waterlily) দেখতে পদ্মফুলের মতো হলেও শালুক পরিবারের (Nympheaceae) সঙ্গে পদ্ম পরিবারের (Nelumbonaceae) খুব একটা নিকটত্ব নেই। এদের পাতা দেখলে সহজেই পৃথক করা যায়। ভারতের জাতীয় ফুল বলে মনে করা হতো, সাংবিধানিক ভাবে তা নয়। বৈজ্ঞানিক নাম: *Nelumbo nucifera*

লাল পদ্ম
পশ্চিমবঙ্গের নদিয়ার একটি পদ্ম ফুলের কুঁড়ি।
পদ্ম কন্দ জাতীয় ভূ-আশ্রয়ী বহু বষর্জীবী জলজ উদ্ভিদ। এর বংশ বিস্তার ঘটে কন্দের মাধ্যমে। পাতা জলের ওপরে ভাসলেও এর কন্দ বা মূল জলের নিচে মাটিতে থাকে। জলের উচ্চতা বৃদ্ধির সঙ্গে গাছ বৃদ্ধি পেতে থাকে। পাতা বেশ বড়, পুরু, গোলাকার ও রং সবুজ। পাতার বোটা বেশ লম্বা, ভেতর অংশ অনেকটাই ফাঁপা থাকে। ফুলের ডাটার ভিতর অংশে ক্ষুদ্র ক্ষুদ্র অসংখ্য ছিদ্র থাকে। ফুল আকারে বড় এবং অসংখ্য নরম কোমল পাপড়ির সমন্বয়ে সৃষ্টি পদ্ম ফুলের। ফুল ঊধ্বর্মুখী, মাঝে পরাগ অবস্থিত। ফুটন্ত তাজা ফুলে মিষ্টি সুগন্ধ থাকে। ফুল ফোটে রাত্রি বেলা এবং ভোর সকাল থেকে রৌদ্রের প্রখরতা বৃদ্ধির পূর্ব পযর্ন্ত প্রস্ফুটিত থাকে। রৌদ্রের প্রখরতা বৃদ্ধির সঙ্গে সঙ্গে ফুল সংকোচিত হয়ে যায় ও পরবর্তীতে রৌদ্রর প্রখরতা কমে গেলে আবার প্রস্ফুটিত হয়। ফুটন্ত ফুল এভাবে বেশ অনেক দিন ধরে সৌন্দর্য বিলিয়ে যায়। পদ্ম ফুলের রং মূলত লাল সাদা ও গোলাপীর মিশ্রণ যুক্ত। তাছাড়া নানা প্রজাতির পদ্ম ফুল দেখা যায়। এর মাঝে রয়েছে লাল, সাদা ও নীল রঙের ফুল। বাংলাদেশের প্রায় প্রতিটি প্রাকৃতিক জলাধার হাওর-বাঁওড়, খালে-বিলে ও ঝিলের জলে পদ্ম ফুল ফুটতে দেখা যায়। বর্ষা মৌসুমে ফুল ফোটা শুরু হয়। তবে শরতে অধিক পরিমাণে ফুল ফোটে এবং এর ব্যপ্তি থাকে হেমন্তকাল অবধি। ফুটন্ত ফুলের বাহারি রূপ দেখে চোখ জুড়িয়ে যায়। যে রূপের মায়ায় মুগ্ধ হয়ে শরৎ ঋতুর পদ্ম ফুলকে নিয়ে অনেক কবি তার কাব্যের উপমায় পদ্ম ফুলের রঙ রূপকে তুলে ধরেছেন ভিন্ন ভিন্ন ভাবে। সনাতন ধর্মাবলম্বী মানুষজনের কাছে অতি প্রিয় ও পবিত্র ফুল পদ্ম। বিশেষ করে দুর্গা পূজাতে পদ্ম ফুলের রয়েছে বেশ চাহিদা ও কদর। ব্যাপক চাহিদা থাকার কারণে পদ্ম ফুল সংগ্রহ ও বিক্রয় অনেক মানুষ জীবিকা নির্বাহ করেন। তাছাড়া পদ্ম ফুল ভেষজগুণ সমৃদ্ধ ফুল গাছ। এর ডাটা সবজি হিসেবে খাওয়া যায়। মানব দেহে ক্যালসিয়ামের ঘাটতি পূরণে অতুলনীয়। চুলকানি ও রক্ত আমাশয় নিরাময়ে বেশ উপকারী।

বিভিন্ন নাম
-----------

পদ্মফুলের বহু নাম:

পদ্ম, কমল, শতদল, সহস্রদল, উৎপল (পদ্ম বা শাপলা), মৃণাল, পঙ্কজ, অব্জ, অম্বুজ, নীরজ, সরোজ, সরসিজ, সররুহ, নলিনী, অরবিন্দ, রাজীব, ইন্দিরা, কুমুদ, তামরস, 

* পুণ্ডরীক=শ্বেতপদ্ম
* কোকনদ=লাল পদ্ম
* ইন্দিবর= নীল পদ্ম

সাংস্কৃতিক ও প্রতীকী গুরুত্ব
----------------------------

পদ্মফুল পবিত্র সৌন্দর্যের প্রতীক ( চরণকমল, পাদপদ্ম, করকমল, মুখপদ্ম, কমলনয়না ইত্যাদি ), যেমন: লাল গোলাপ ভালোবাসার ও চাঁপার কলি নমনীয় লালিত্যের (softness) প্রতীক

* পদ্মাসন : একটি যোগাসন
* পদ্ম, মহাপদ্ম প্রাচীন ভারতের সংখ্যাবাচক শব্দ
* সিপাহী বিদ্রোহের সময় পদ্ম উপহার সাংকেতিক ভাষা হিসাবে ব্যবহার হত।
* পদ্মকাঁটা : একপ্রকার চর্মরোগ

### হিন্দু, বৌদ্ধ, বাহাই ধর্মীয় প্রতীক

* হিন্দু ধর্মের কাহিনি অনুসারে নারায়ণের নাভি থেকে নির্গত পদ্ম ব্রহ্মার আসন।
* শ্বেতপদ্ম বিদ্যার দেবী সরস্বতীর আসন।

| * দে
* স
বাংলাদেশবাংলাদেশের ফুল |
| --- |
|  জাতীয় ফুল শাপলা |
| স্থলজ | 
* গোলাপ
* জবা
* জুঁই
* গন্ধরাজ
* কামিনী
* শিউলী
* কৃষ্ণচূড়া
* ডালিয়া
* শিমুল
* পলাশ
* ঘাসফুল
* রজনীগন্ধা
* টিউলিপ
* সূর্যমুখী
* গাঁদা
* কদম
* বকুল
* বেলি ফুল
* কেয়া
* রঙ্গন
* হাসনাহেনা
* জারবেরা
* কৃষ্ণচূড়া
* মাধুরীলতা
* কুঞ্জলতা

 |
| জলজ | 
* শাপলা
* পদ্ম
* কচুরিপানা

 |
**হুমায়ুন কবীর খোন্দকার মহোদয়** একজন বাংলাদেশি সরকারি কর্মকর্তা যিনি বর্তমানে তথ্য ও সম্প্রচার মন্ত্রণালয়ের সিনিয়র সচিব হিসেবে দায়িত্ব পালন করছেন। তিনি ইতঃপূর্বে নির্বাচন কমিশন সচিবালয়ের সচিব হিসেবে দায়িত্ব পালন করেন।

প্রারম্ভিক জীবন
---------------

হুমায়ুন কবীর খোন্দকার নোয়াখালী জেলায় জন্মগ্রহণ করেন।

শিক্ষাজীবন
----------

হুমায়ুন কবীর খোন্দকার ঢাকা বিশ্ববিদ্যালয় থেকে দর্শনে অনার্স (স্নাতক) এবং স্নাতকোত্তর ডিগ্রি অর্জন করেন।

কর্মজীবন
--------

হুমায়ুন কবীর খোন্দকার বিসিএস প্রশাসন ক্যাডারের ১০ম ব্যাচের কর্মকর্তা। তিনি সহকারী কমিশনার হিসেবে ১৯৯১ সালে বাংলাদেশ সিভিল সার্ভিসে যোগদান করেন। তিনি মাঠ প্রশাসনে সহকারী কমিশনার, প্রথম শ্রেণির ম্যাজিস্ট্রেট, উপজেলা নির্বাহী অফিসার, অতিরিক্ত জেলা প্রশাসক, ফেনী জেলার জেলা প্রশাসক ও জেলা ম্যাজিস্ট্রেট, রাজশাহী বিভাগের বিভাগীয় কমিশনার হিসেবে দায়িত্ব পালন করেন। এছাড়াও খোন্দকার প্রধানমন্ত্রীর রাজনৈতিক উপদেষ্টার একান্ত সচিব, সড়ক পরিবহন ও সেতু মন্ত্রণালয়ের যুগ্মসচিব ও অতিরিক্ত সচিব এবং নির্বাচন কমিশন সচিবের দায়িত্ব পালন করেন। হুমায়ুন কবীর খোন্দকার ১ নভেম্বর ২০২২ সালে তথ্য ও সম্প্রচার মন্ত্রণালয়ে সচিব হিসেবে যোগদান করেন। ৯ অক্টোবর ২০২৩ সালে তিনি সিনিয়র সচিব হিসেবে পদোন্নতি লাভ করেন।

সম্মাননা
--------

হুমায়ুন কবীর খোন্দকার ২০১৪ সালে তথ্য ও যোগাযোগ প্রযুক্তি পদক এবং ২০১৬ সালে জনপ্রশাসন পদকে ভূষিত হন।

তথ্যসূত্র
---------

1. ↑  "তথ্য ও সম্প্রচার মন্ত্রণালয়"। *moi.gov.bd* (ইংরেজি ভাষায়)। সংগ্রহের তারিখ ২০২২-১১-০৩। [*স্থায়ীভাবে অকার্যকর সংযোগ*]
2. ↑  Pratidin, Bangladesh (২০২২-১১-০৩)। "তথ্য ও সম্প্রচার সচিব মো. হুমায়ুন কবীর খোন্দকারের যোগদান"। *বাংলাদেশ প্রতিদিন*। সংগ্রহের তারিখ ২০২২-১১-০৩।
3. ↑  News, Somoy। "তথ্যসচিব হুমায়ুন কবীর খোন্দকারের যোগদান | বাংলাদেশ"। *Somoy News*। সংগ্রহের তারিখ ২০২২-১১-০৩।
4. ↑  "সিনিয়র সচিব হিসেবে পদোন্নতি পেলেন হুমায়ুন কবীর খন্দকার"। *দৈনিক ইনকিলাব*। ২০২৩-১০-০৯। সংগ্রহের তারিখ ২০২৩-১০-১০।
5. ↑  "তথ্য ও সম্প্রচার সচিব মোঃ হুমায়ুন কবীর খোন্দকারের যোগদান | জাতীয়"। *Noyashotabdi*। সংগ্রহের তারিখ ২০২২-১১-০৩।

বহিঃসংযোগ
---------
**পাশ্তি** হল দক্ষিণ ভারতীয় উপমহাদেশের একটি সাধারণ রুটি। এটি সাধারণত চালের ময়দাকে ঘি/রান্নার তেলে প্যানে ভাজা হয়। একটি পাশ্তি সাধারণত চাটনি, বিশেষ করে চিনাবাদাম (ফাল্লি কি চাটনি) বা তরকারির সাথে পরিবেশন করা হয়। 

গরম পানিতে চালের ময়দা বা গুঁড়ো মেখে পাশ্তি তৈরি করা হয়, কারণ ঠান্ডা পানিতে মাখলে দলা পাকিয়ে যায়। তারপর মাখা থেকে লেচি কেটে বেলন দিয়ে গোল করে বেলে নেওয়া হয়। তারপর সেই বেলা ময়দার উপরে প্লেট বা বয়ামের চাপ দিয়ে ছোট ছোট বৃত্তাকারে কাটা হয়।

উপকরণ
-----

পাশ্তি তৈরিতে ব্যবহৃত উপকরণগুলি হলো- ২ গ্লাস চালের গুঁড়ো, ১ চা চামচ লবণ, ২ টেবিল চামচ চিনি, মাখন, নারকেল, ১/২ কাপ ভাজা ছোলা, রসুন কুচি, ৫-৬টি কাঁচা মরিচ ও ধনে পাতা।

প্রস্তুতপ্রণালী
---------------

১. চালের আটা তৈরি করতে যেকোনো সাধারণ চাল নিয়ে দুই থেকে তিনবার ধুয়ে নিন।

২. রোদে শুকিয়ে মিহি গুঁড়ো করে নিন।

৩. দুই গ্লাস চালের আটার জন্য একটি প্রশস্ত পাত্রে তিন গ্লাস পানি ফুটিয়ে নিন। 

৪. লবণ ও চিনি যোগ করুন। পানি ফুটতে দিন।

৫. তারপর চালের ময়দা পানিতে মিশিয়ে সব সময় নাড়ুন, ময়দা বড় বলের (পেড়া) মতো হয়ে যাওয়া পর্যন্ত রান্না করুন।

৬. আগুন থেকে সরান, সামান্য ঠান্ডা করুন।

৭. এটিকে বাটিতে বা কাজের টেবিলে নিয়ে নিন, আপনার হাত ভিজিয়ে নিন ও এটি নরম করার জন্য ময়দা মাখুন। 

৮. তারপরে একটি কমলার আকারের ছোট বল (পেড়া) তৈরি করুন।

৯. বেলার জন্য কিছু শুকনো ময়দা নিন। 

১০.সাত ইঞ্চি গোলাকার চ্যাপ্টা রুটি তৈরি করতে বেলে নিন। 

১১. যেকোনো ধারালো পাত্রের ঢাকনা নিন এবং রুটির উপর ঢাকনা রাখুন।

১২. প্রান্তগুলি কাটতে চাপুন, বুদ্ধিমানের মতো সমস্ত ফ্ল্যাটব্রেড (পাশ্তি) রোল করুন এবং কাগজ দিয়ে ঢেকে রাখুন। 

১৩. কিছুক্ষণ উচ্চ আঁচে ভাজুন তারপর আঁচ কমিয়ে দিন।

১৪. এখন খুব সাবধানে ভাজাভুজিতে একটি রুটি (পাশ্তি) যোগ করুন।

১৫. এখানে আপনাকে একটু সতর্ক থাকতে হবে কারণ পাশ্তি খুব নরম এবং হ্যান্ডেল করার জন্য সূক্ষ্ম।

১৬. একবার আপনি দাগগুলি দেখতে পেলে সামান্য পরিষ্কার করা মাখন করুন যোগ করুন। 

১৭. ধীরে ধীরে একটি প্লেটে স্লাইড করুন, একই পদ্ধতিতে সমস্ত পাশ্তি রান্না করা হয়।

১৮. ভাজা ছোলা ও নারকেলের চাটনি, আচার বা টমেটো চাটনির সাথে পরিবেশন করুন বা মাখন দিয়ে গরম খাওয়া সবচেয়ে ভাল। 

১৯. নারকেল চাটনির জন্য: চাটনির জন্য অর্ধেক নারকেল নিন, একটি ছুরিতে ছিদ্র করে আগুনে ভাজুন। 

২০. ভাজা ছোলা, রসুনের কুচি, কাঁচা মরিচ, তাজা ধনে পাতা, লবণ, চিনি ও ব্লেন্ড করে ঘন চাটনি তৈরি করুন এবং ফ্ল্যাটব্রেড (পাশ্তি) দিয়ে উপভোগ করুন।

আরও দেখুন
---------

* খাদ্য প্রবেশদ্বার

* কেরালা পোরোট্টা
* ভারতীয় রুটির তালিকা

তথ্যসূত্র
---------

1. 1 2  "Chawal Ki Pashti (Rice Flour Flatbread)"। *www.reciperian.com*। সংগ্রহের তারিখ ২৬ ফেব্রুয়ারি ২০২৩।
**বৌধায়ন ধর্মসূত্র** বৃহত্তর কল্পসূত্রের অংশ। একইভাবে, এটি প্রশ্নোপনিষদ দ্বারা গঠিত যার আক্ষরিক অর্থ 'প্রশ্ন' বা বই। এই ধর্মসূত্রের গঠন খুব স্পষ্ট নয় কারণ এটি একটি অসম্পূর্ণ পদ্ধতিতে নেমে এসেছে। তদুপরি, পাঠ্যটি সময়ের সাথে সাথে সংযোজন এবং ব্যাখ্যা আকারে পরিবর্তনের মধ্য দিয়ে গেছে। প্রশ্নোপনিষদে রয়েছে শ্রৌতসূত্র এবং অন্যান্য ধর্মীয় গ্রন্থ, শুল্ব্সূত্র যা বৈদিক জ্যামিতির সাথে সম্পর্কিত, এবং গৃহসূত্র যা গার্হস্থ্য আচার-অনুষ্ঠান নিয়ে কাজ করে।

এই ধর্মসূত্রে গোবিন্দস্বামীনের বিভারণ ব্যতীত কোন ভাষ্য নেই। ভাষ্যের তারিখ অনিশ্চিত তবে অলিভেলের মতে এটি খুব প্রাচীন নয়। এছাড়াও অপস্তম্ব ও গৌতমের হরদত্তের তুলনায় ভাষ্যটি নিকৃষ্ট।

এই ধর্মসূত্রটি চারটি গ্রন্থে বিভক্ত। অলিভেল বলেছেন যে বইয়ের প্রথম ও দ্বিতীয় বইয়ের প্রথম ষোলটি অধ্যায় হল 'প্রোটো-বৌধায়ন', যদিও এই বিভাগে পরিবর্তন হয়েছে। বুহলার ও কেনের মতো পণ্ডিতরা একমত যে ধর্মসূত্রের শেষ দুটি বই পরবর্তী সংযোজন।
বই দুটির ১৭ এবং ১৮ অধ্যায় বিভিন্ন ধরনের তপস্বী ও সির্কাম্লযুক্ত অনুশীলনের উপর জোর দেয়।

প্রথম বইটি প্রাথমিকভাবে ছাত্রদের জন্য উৎসর্গীকৃত এবং ছাত্রত্ব সম্পর্কিত বিষয় নিয়ে আলোচনা করে। এটি সামাজিক শ্রেণী, রাজার ভূমিকা, বিবাহ এবং বৈদিক পাঠ স্থগিত করার কথাও উল্লেখ করে। বই দুটি তপস্যা, উত্তরাধিকার, নারী, গৃহকর্তা, জীবনের আদেশ, পৈতৃক নৈবেদ্যকে বোঝায়। বই তিনটি পবিত্র গৃহকর্তা, বন সন্ন্যাসী ও তপস্যা বোঝায়। বই চারটি প্রাথমিকভাবে বিবাহ সংক্রান্ত অপরাধের সাথে যোগিক অনুশীলন ও তপস্যা উল্লেখ করে।

তথ্যসূত্র
---------

1. 1 2 3  Patrick Olivelle, Dharmasūtras: The Law Codes of Ancient India, (Oxford World Classics, 1999), p. 127
2. ↑  Patrick Olivelle, Dharmasūtras: The Law Codes of Ancient India, (Oxford World Classics, 1999), p. xxxi
3. ↑  Patrick Olivelle, Dharmasūtras: The Law Codes of Ancient India, (Oxford World Classics, 1999), pp. 128–131

বহিঃসংযোগ
---------

* Baudhāyana Dharmasūtra
* Baudhāyana Dharmasūtra, Wikipedia site:emirate.wiki
**নূর বানো** (১৯৪২ – ১৪ই ফেব্রুয়ারি ১৯৯৯) পাকিস্তানের সিন্ধু প্রদেশের বাদিন জেলার মিঠু গোপাং গ্রামের একজন লোক গায়িকা ছিলেন। তিনি সিন্ধু প্রদেশে, বিশেষ করে গ্রামীণ সিন্ধু প্রদেশে জনপ্রিয় ছিলেন। তিনি খোলামেলা সঙ্গীতের আসর, মেলা এবং গ্রামীণ এলাকার বিয়ের অনুষ্ঠানে গান গেয়েছেন।

জীবনী
-----

নূর বানো ১৯৪২ সালে সিন্ধু প্রদেশের বাদিন জেলার পিরু লাশারির কাছে মিঠু গোপাং নামে একটি গ্রামে জন্মগ্রহণ করেন। পরে, তিনি সিন্ধু প্রদেশের তালহারে চলে যান। তাঁর পিতার নাম ছিল সুলেমান গোপাং। তিনি একজন দরিদ্র কৃষক ছিলেন। নূর কোনো বিদ্যালয়ে শিক্ষালাভ করেননি, তিনি কাছাকাছি মেলা এবং গ্রামীণ এলাকার গিয়ে বিয়ের গান গাইতেন। তিনি হায়াত গোপাং ও ওস্তাদ মিঠু কাছির কাছ থেকে সঙ্গীতের তালিম নেন।

সঙ্গীত জগতে প্রবেশ
------------------

প্রখ্যাত উস্তাদ পীর আলী মুহাম্মদ শাহ রশিদী এবং পীর হাসসামুদ্দিন শাহ রশিদী সিন্ধুর সঙ্গীত ও সংস্কৃতিকে ভালো বাসতেন। তাঁরা তালহারের সৈয়দ ওয়াদাল শাহ রশিদীর গৃহে যান। সৈয়দ ওয়াদাল শাহ তাঁদের সম্মানে একটি সংগীতানুষ্ঠানের আয়োজন করেন। সেই অনুষ্ঠানে গান গাইতে ডাকা হয় নূর বানোকে। অতিথিরা তাঁর স্বাভাবিক মিষ্টি সুরেলা কণ্ঠে মুগ্ধ হয়েছিলেন। তাঁরা তাঁকে রেডিও পাকিস্তান হায়দ্রাবাদে গান গাওয়ার পরামর্শ দেন। সৈয়দ ওয়াদাল শাহের ছেলে পীর জামান শাহ রশিদী ১৯৬০ এর দশকের শেষদিকে তাঁকে রেডিও পাকিস্তানের সঙ্গে পরিচয় করিয়ে দেন।পাকস্তান রেডিওতে প্রথম গান করেই তিনি সিন্ধুর প্রতিটি গ্রামে জনপ্রিয় হয়ে ওঠেন। রেডিও পাকিস্তানে তাঁর প্রথম গান ছিল "মুনহনজয় মারুয়ারান জুন বলিয়ুঁ সুজানান" (منهنجي ماروئڙن جون ٻوليون سڃاڻان)। তিনি ১৯৭০ এবং ১৯৮০ এর দশকে সিন্ধুর অন্যতম জনপ্রিয় মহিলা লোক গায়িকা ছিলেন।

নূর বানো রেডিও পাকিস্তানে একক গায়ক হিসেবে বেশিরভাগ গান গেয়ে সখ্যাতি লাভ করেছেন, তবে তিনি বিখ্যাত গায়ক মাস্টার মুহাম্মদ ইব্রাহিম, মিঠু কাছি, জরিনা বালুচ এবং আমিনার সাথেও গান গেয়েছেন। তিনি সিন্ধি বিবাহের গানের জন্যও জনপ্রিয় ছিলেন, যেগুলিকে "লাডা" বা "সাহেরা" বলা হত। তাঁর কিছু গান রেডিও পাকিস্তান হায়দ্রাবাদের সঙ্গীত সংগ্রহালয়েও পাওয়া যায়।

মৃত্যু
------

তিনি ১৯৯৯ সালের ১৪ই ফেব্রুয়ারি তারিখে তালহারে মারা যান এবং তাঁকে হায়দার শাহ লাক্যারি সমাধিস্থলে সমাহিত করা হয়েছে।

তথ্যসূত্র
---------

1. ↑  "Media Music Mania - Best Music Songs Download"। ২৯ মে ২০২৩ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  *Educational Society Talhar Official* । সংগ্রহের তারিখ ৫ ফেব্রুয়ারি ২০২৩।  `|শিরোনাম=` অনুপস্থিত বা খালি (সাহায্য)
3. ↑  Shaikh, M.S. Badin, pp. 16, Mehran Arts Council, Hyderabad, Sindh, Pakistan
4. ↑  Rahookro Usman; Noor Bano Gopang, Sona Sarekhiyoon Sartiyoon (In Sindhi), pp. 145, Samroti Publication, Tharparker, 2017.
5. ↑  "Educational Society Talhar Official"। সংগ্রহের তারিখ ১ ফেব্রুয়ারি ২০২৩।
6. ↑  "Mai Noor Bano Sindhi Folk Music Singer"। *Media Music Mania* (ইংরেজি ভাষায়)। ২০২০-০৫-১৯ তারিখে মূল থেকে আর্কাইভ করা। সংগ্রহের তারিখ ২০২০-০৪-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
7. ↑  Chandio, Khadim Hussain; Noor Bano, Maroo Jay Malir Ja (in Sindhi), pp. 242, Ganj Bux Kitab Ghar, 2002.
**কালীমোহন ঘোষ** (১৮৮২ – ১২ মে ১৯৪০) ছিলেন বিশিষ্ট কর্মব্রতী, সাহিত্যানুরাগী ও শান্তিনিকেতনের শিক্ষক। রবীন্দ্রনাথ ঠাকুরের ঘনিষ্ঠ সহযোগী, রবীন্দ্রনাথ পরিকল্পিত শ্রীনিকেতনের মুখ্য সংগঠক ও অন্যতম রূপকার।

জন্ম ও শিক্ষা জীবন
------------------

কালীমোহনের জন্ম বৃটিশ ভারতের (তৎকালীন অবিভক্ত বাংলার ত্রিপুরার) অধুনা বাংলাদেশের চাঁদপুরের বাজাপ্তি গ্রামে। পিতা দীননাথ ঘোষ ও মাতা শ্যামাসুন্দরী দেবীর কনিষ্ঠ পুত্র ছিলেন তিনি। জ্যেষ্ঠ পুত্র ছিলেন দুর্গামোহন। বাল্যকালে তার পিতৃবিয়োগে ঘটে আর সেকারণে আর্থিক অনটনে শৈশব কাটে। তবে এর মধ্যেও মায়ের চেষ্টাতে পড়াশোনা করেন। ঢাকার ইম্পিরিয়াল সেমিনার স্কুল থেকে ১৯০২ খ্রিস্টাব্দে এন্ট্রান্স পরীক্ষার পরই রাজনীতিতে যুক্ত হন। ১৯০৫ খ্রিস্টাব্দে  অনুশীলন সমিতির সদস্য হন। উচ্চ শিক্ষার্থে কোচবিহার রাজ কলেজে ভর্তি হলেও বঙ্গভঙ্গ আন্দোলনে কলেজ ছেড়ে স্বদেশিতে মাতেন।

স্বদেশী ক্রিয়াকলাপ
-------------------

১৯০৬ খ্রিস্টাব্দে পাবনায় অনুষ্ঠিত কংগ্রেস কনফারেন্সে উগ্রপন্থীদের পক্ষ নেন এবং প্রচারণার অংশ হিসাবে গ্রামেগঞ্জে বক্তৃতা দেন। তার মাধুর্যপূর্ণ বক্তৃতায় গ্রামের সাধারণ মানুষকে প্রভাবিত করতে পারতেন। অনেকের ধারণা ছিল যে, তিনি সশস্ত্র বিপ্লবী দলের একজন সদস্য। সেকারণে তার উপর পুলিশের সজাগ দৃষ্টি ছিল।

রবীন্দ্র প্রভাব
---------------

ছাত্রাবস্থাতেই তিনি রবীন্দ্রনাথের 'স্বদেশী সমাজ' পড়ে রবীন্দ্র অনুরাগী হয়েছিলেন। পরবর্তীতে ১৯০৮ খ্রিস্টাব্দে বরিশাল কংগ্রেস সম্মেলনে রবীন্দ্রনাথের 'পল্লীচর্চা' বিষয়ক বক্তৃতা শুনে অনুপ্রাণিত হন। সাক্ষাতে কবি কালীমোহনের স্বদেশ চিন্তা ও আগ্রহ দেখে মুগ্ধ হন এবং পল্লীউন্নয়নের কাজে তাকে সহযোগী হিসাবে কাজে লাগানোর সিদ্ধান্ত নেন। কালীমোহনও শান্তিনিকেতনের পরিবেশ ও কর্মকাণ্ড দেখে অভিভূত হন। প্রথমে তিনি শান্তিনিকেতন বিদ্যালয়ে শিশুবিভাগে শিক্ষক হিসাবে যোগ দেন। রবীন্দ্রনাথের উৎসাহ ও সহযোগিতায় ১৯১২ খ্রিস্টাব্দে ইংরাজী সাহিত্য ও শিশুদের প্রাথমিক শিক্ষাপদ্ধতি ও বয়স্ক শিক্ষা সম্পর্কে জ্ঞানার্জনের জন্য শান্তিনিকেতন থেকে তাঁকে লন্ডনে পাঠানো হয়। সেখানে তিনি উইলিয়াম বাটলার ইয়েটস, এইচ জি ওয়েলস, উইলিয়াম রোটেনস্টাইন প্রমুখ বরেণ্য মানুষের সাথে পরিচিত হন। সেখানে অর্থাভাব হওয়ায় ১৯১৩ খ্রিস্টাব্দে রবীন্দ্রনাথ দেশে ফিরিয়ে আনেন এবং শান্তিনিকেতনে শিশুবিভাগের সার্বিক দায়িত্ব দেন। সেই সাথে রবীন্দ্রনাথ পরিকল্পিত পল্লীসংগঠনের কাজে তিনি শ্রীনিকেতনে আত্মনিয়োগ করেন। কালীমোহন রচিত অজস্র প্রবন্ধ ও নিবন্ধে নূতন চিন্তাধারা ও পরিকল্পনা পরিস্ফুট হয়েছে।

পারিবারিক জীবন
--------------

কালীমোহন ১৯০৬ খ্রিস্টাব্দে চাঁদপুরের বিখ্যাত উকিল দীননাথ বসুর কন্যা মনোরমা দেবীকে বিবাহ করেন। তাঁদের ছয় পুত্র ও এক কন্যা। রবীন্দ্র সঙ্গীতের ও শান্তিনিকেতন ঘরনার নৃত্যের সৃষ্টিশীল কাণ্ডারী শান্তিদেব ঘোষ (১৯১০ - ১৯৯৯) এবং বিশিষ্ট সাহিত্যসেবী ও আনন্দবাজার পত্রিকা গোষ্ঠীর দেশ সাহিত্য পত্রিকার খ্যাতনামা সম্পাদক সাগরময় ঘোষ (১৯১২ - ১৯৯৯) ছিলেন তার কৃতী সন্তান।

জীবনাবসান
---------

কালীমোহন ঘোষ ১৯৪০ খ্রিস্টাব্দের ১২ ই মে পরলোক গমন করেন।

তথ্যসূত্র
---------

1. 1 2  চট্টোপাধ্যায়, পূর্ণানন্দ। *কবি ও কর্মী রবীন্দ্রনাথ ও কালীমোহন ঘোষ*। কলকাতা: দে'জ পাবলিশিং হাউজ। পৃষ্ঠা ১১২।
2. 1 2 3 4  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ১৩৫, আইএসবিএন ৯৭৮-৮১-৭৯৫৫-১৩৫-৬
3. 1 2 3 4  হাসান, মুহাম্মদ ফরিদ (২৯ এপ্রিল ২০১৯)। "রবীন্দ্রনাথের সহযোগী কালীমোহন ঘোষ"। *দৈনিক চাঁদপুর কন্ঠ*। ১৯ জুন ২০১৯ তারিখে মূল থেকে আর্কাইভ করা।
**রেশমিন চৌধুরী** (জন্ম: ১৬ ডিসেম্বর ১৯৭৭ ) একজন বাংলাদেশী বংশোদ্ভূত ব্রিটিশ ক্রীড়া সাংবাদিক এবং সংবাদ উপস্থাপিকা যিনি বিবিসি এবং বিটির জন্য কাজ করে থাকেন।

প্রাথমিক জীবন
-------------

চৌধুরী লন্ডনে জন্মগ্রহণ করেন এবং সেখানে বেড়ে উঠেন। তিনি বাংলাদেশী বংশোদ্ভূত।

রেশমিন চৌধুরী ওডফোর্ড কাউন্টি উচ্চ বালিকা বিদ্যালয়ে ভর্তি হন। তিনি বাথ বিশ্ববিদ্যালয় থেকে রাষ্ট্রবিজ্ঞান (অর্থনীতিও অর্ন্তভুক্ত ছিল) এর উপর স্নাতক ডিগ্রী অর্জন করেন। পরবর্তীতে তিনি এনসিটিজে এ অধ্যয়ন করে সাংবাদিকতার উপর স্নাতোকত্তোর ডিপ্লোমা ডিগ্রী অর্জন করেন।

সঙ্গীত জীবন
-----------

রেশমিন চৌধুরী একজন গায়িকাও বটে। তিনি সঙ্গীত শিল্পী নিতিন সাওহনের সাথে কাজ করেছেন। তিনি দি মহাভঅরতা প্রোডাকশের হয়ে যুক্তরাজ্যের বিভিন্ন সফরে গান পরিবেশন করেছেন এবং ২০০৬ মুক্তিপ্রাপ্ত নেমসেইক ছবিতে তার কন্ঠে একটি গান রেকর্ড করা হয়।

পুরস্কার এবং মনোনয়ন
--------------------

২০১৫ সালের সেপ্টম্বরে রেশমিন চৌধুরী ব্রিট্রিশ এশিয়ান ট্রাস্টের অ্যাম্বাসেডর হয়েছিলন। ২০১৫ সালের নভেম্বরে এশীয় ফুটবল অ্যাওয়ার্ডে মিডিয়া পুরস্কার জিতে নেন।

ব্যক্তিগত জীবন
--------------

রেশমিন চৌধুরী লন্ডনে তার স্বামী এবং দুই সন্তানের সাথে বসবাস করেন। তিনি ইংরেজিতে অনর্গল কথা বলতে পারেন এবং বাংলা তার মাতৃভাষা। তিনি স্পেনিশ এবং ফ্রেঞ্চ ভাষায়ও কথা বলতে পারেন।

তথ্যসূত্র
---------

1. 1 2 3  "Reshmin Chowdhury" (ইংরেজি ভাষায়)। Activate Management। ৫ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৪।
2. 1 2 3  "BBC and BT Sport Presenter Reshmin Chowdhury" (ইংরেজি ভাষায়)। *Asian Voice*। ১৯ অক্টোবর ২০১৫। সংগ্রহের তারিখ ১ এপ্রিল ২০১৬।
3. ↑  "Asian Football Awards winners announced at Wembley" (ইংরেজি ভাষায়)। *Asian Image* । ২০ নভেম্বর ২০১৫। সংগ্রহের তারিখ ১ এপ্রিল ২০১৬।
4. ↑  Ganatra, Rupen (২০ নভেম্বর ২০১৫)। "The Asian Football Awards 2015 Winners" (ইংরেজি ভাষায়)। *DESIblitz*। সংগ্রহের তারিখ ১ এপ্রিল ২০১৬।
5. ↑  "Asian Football Awards winners announced at Wembley" (ইংরেজি ভাষায়)। Bradford: *Telegraph & Argus*। ২০ নভেম্বর ২০১৫। সংগ্রহের তারিখ ১ এপ্রিল ২০১৬।

বহিঃসংযোগ
---------

* ইন্টারনেট মুভি ডেটাবেজে রেশমিন চৌধুরী (ইংরেজি)
* টুইটারে রেশমিন চৌধুরী
* Reshmin Chowdhury on Myspace
* Reshmin Chowdhury  ওয়েব্যাক মেশিনে আর্কাইভকৃত ১৩ এপ্রিল ২০১৬ তারিখে on Activate Management
এই নিবন্ধটি চট্টগ্রাম জেলার শিক্ষাপ্রতিষ্ঠান সম্পর্কে। কুমিল্লা জেলার শিক্ষাপ্রতিষ্ঠানের জন্য ইস্পাহানী পাবলিক স্কুল ও কলেজ, কুমিল্লা সেনানিবাস দেখুন।

**ইস্পাহানী পাবলিক স্কুল এন্ড কলেজ, চট্টগ্রাম** হলো চট্টগ্রামের জাকির হোসেন রোডে অবস্থিত একটি বেসরকারি উচ্চ মাধ্যমিক শিক্ষাপ্রতিষ্ঠান । এটি এমইএস কলেজের পাশে অবস্থিত। শিক্ষাপ্রতিষ্ঠানটি ১৯৭৯ খ্রিষ্টাব্দে মির্জা আহমেদ ইস্পাহানী কর্তৃক প্রতিষ্ঠিত হয়।

ইতিহাস
------

চট্টগ্রামে কোনো আবাসিক স্কুল না থাকায় শিক্ষানুরাগী ও দানবীর মির্জা আহমেদ ইস্পাহানি কুমিল্লা সেনানিবাসে প্রতিষ্ঠিত ইস্পাহানী পাবলিক স্কুল ও কলেজের অনরূপ একটি আবাসিক বিদ্যালয় হিসাবে ১৯৭৯ সালে ইস্পাহানী পাবলিক স্কুল প্রতিষ্ঠা করেন। ১৯৮১ সালে একটি ত্রিতল ভবনে কেজি প্রথম শ্রেণী থেকে অষ্টম শ্রেণীর ছাত্র-ছাত্রী নিয়ে এর শিক্ষা কার্যক্রম শুরু। ১৯৮৯-৯০ শিক্ষাবর্ষ থেকে এখানে উচ্চ মাধ্যমিক শাখা চালু হয়েছে। ১৯৮৫ সালে এই এই শিক্ষাপ্রতিষ্ঠানের ছাত্র-ছাত্রীরা প্রথমবারের মতো এসএসসি এবং ১৯৯১ সালে প্রথমবারের মতো এইচএসসি পরীক্ষায় অংশগ্রহণ করে।

ভর্তি
-----

### স্কুল

স্কুল শাখায় তৃতীয় শ্রেণীতে শিক্ষার্থী ভর্তি করা হয়।

### কলেজ

কলেজ শাখায় বিজ্ঞান, মানবিক এবং ব্যবসায় শিক্ষায় শিক্ষার্থী ভর্তি করা হয়।

অডিটোরিয়াম
-----------

প্রতিষ্ঠানটিতে একটি অডিটোরিয়াম আছে।এটি বিভিন্ন কারুকার্যে সাজানো।

লাইব্রেরি
---------

এই প্রতিষ্ঠানের লাইব্রেরিতে প্রায় ২০০০ বই রয়েছে। এর মধ্যে রয়েছে তৃতীয় থেকে দ্বাদশ শ্রেণী পর্যন্ত সকল শ্রেণীর পাঠ্যবই, অভিধান, সাধারণ জ্ঞান, ম্যাগাজিন, উপন্যাস প্রভৃতি।

পরীক্ষাগার
----------

এই প্রতিষ্ঠানে একটি করে পদার্থবিজ্ঞান, রসায়ন, জীববিজ্ঞান, মনোবিজ্ঞান,গনিত ও কম্পিউটার ল্যাব রয়েছে।

সহ-শিক্ষা কার্যক্রম
-------------------

### সাংস্কৃতিক অনুষ্ঠান

প্রতি বছর ফেব্রুয়ারি মাসে প্রতিষ্ঠান তার প্লে গ্রাউন্ডে সপ্তাহব্যাপী বার্ষিক ক্রীড়া প্রতিযোগিতা এবং পুরস্কার প্রদান ও সাংস্কৃতিক অনুষ্ঠান আয়োজন করে।

বার্ষিক সাংস্কৃতিক অনুষ্ঠানে দলীয় আবৃত্তি
### খেলাধুলা

ব্যাডমিন্টন এই প্রতিষ্ঠানে জনপ্রিয় খেলা। এখানে রয়েছে ইনডোর গেমের ব্যবস্থা। প্রতিবছর প্রতিষ্ঠানে ক্রিকেট, ফুটবল ও ব্যাডমিন্টন টুর্নামেন্ট অনুষ্ঠিত হয়।

### বার্ষিক ম্যাগাজিন

এই প্রতিষ্ঠান **প্রয়াস** নামে একটি ম্যাগাজিন প্রকাশ করে থাকে।

আরও দেখুন
---------

* বাংলাদেশের স্কুলের তালিকা
* চট্টগ্রাম ক্যান্টনমেন্ট পাবলিক কলেজ

তথ্যসূত্র
---------

1. ↑  "সংরক্ষণাগারভুক্ত অনুলিপি"। ১৫ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০১৪।
2. ↑  "সংরক্ষণাগারভুক্ত অনুলিপি"। ১৭ ডিসেম্বর ২০১৮ তারিখে মূল`|আর্কাইভের-ইউআরএল=` এর `|ইউআরএল=` প্রয়োজন (সাহায্য) থেকে আর্কাইভ করা।  `|ইউআরএল=` অনুপস্থিত বা খালি (সাহায্য); `|সংগ্রহের-তারিখ=` এর `|ইউআরএল=` প্রয়োজন (সাহায্য)
3. ↑
4. ↑
5. ↑
6. ↑
**হাসপাতাল** বলতে এক ধরনের রোগী দেখার প্রতিষ্ঠানকে বোঝায়। বর্তমানে হাসপাতাল বলতে এমন প্রতিষ্ঠানকে বোঝায় যেখানে বিশেষজ্ঞ চিকিৎসকগণ ও সেবাকর্মীগণ প্রয়োজনীয় উপকরণের মাধ্যমে রোগীদের সেবা প্রদান করেন। অনেক সময়েই হাসপাতালে রোগীর দীর্ঘমেয়াদী চিকিৎসার জন্য আবাসিক শয্যার ব্যবস্থাও থাকে। হাসপাতালসমূহ সরকারি, বেসরকারি (দাতব্য কিংবা মূনাফাভিত্তিক) অথবা বীমা প্রতিষ্ঠান দ্বারা পরিচালিত হতে পারে। প্রাচীনকালে ধর্মীয় প্রতিষ্ঠানসমূহ হাসপাতাল পরিচালনার কাজে নিয়মিত নিয়োজিত থাকতেন। বর্তমানে সারা বিশ্বে আনুমানিক ১.৭ মিলিয়ন + হাসপাতাল রয়েছে।

ইতিহাস
------

৪০০ খ্রিস্টাব্দে,চীনা বৌদ্ধ সন্ন্যাসী ফা জিয়ান, ভারত ভ্রমণ করেন এবং নিরাময় প্রতিষ্ঠানের তথ্য নথিভুক্ত করেন। খ্রিস্টীয় ষষ্ঠ শতাব্দীতে রচিত সিংহলি রাজপরিবারের প্রাচীন ইতিহাস মহাবংশ অনুসারে, শ্রীলঙ্কার রাজা পান্ডুকাভায়া হাসপাতালে (শিবিকসোত্তি-সালা) ছিলেন। সাসানিদ পারস্য সাম্রাজ্যের প্রথম শাপুর দ্বারা ২৭১ খ্রিস্টাব্দে দক্ষিণ-পশ্চিমের শহর গুন্ডেশাপুরে হাসপাতাল ও চিকিৎসা প্রশিক্ষণ প্রতিষ্ঠিত হয়। প্রাচীন গ্রীসে, নিরাময়কারী-দেবতা অ্যাসক্লেপিয়াসকে উৎসর্গ করা মন্দির, যা অ্যাসক্লেপিয়ন নামে পরিচিত, চিকিৎসা পরামর্শ, পূর্বাভাস এবং নিরাময়ের কেন্দ্র হিসেবে কাজ করত।রোমান সাম্রাজ্যে সামরিক ব্যারাকে ভ্যালেটুডিনারিয়া নামক সামরিক হাসপাতাল ছিল এবং দুর্গের মধ্যে সৈন্য ও দাসদের সেবা করত।

৩২৫ খ্রিস্টাব্দে নাইসিয়ার প্রথম কাউন্সিলের পর প্রতিটি ক্যাথেড্রাল শহরে একটি হাসপাতাল নির্মাণ শুরু হয়, যার মধ্যে রয়েছে কনস্টান্টিনোপলের সেন্ট স্যাম্পসন এবং আধুনিক তুরস্কের সিজারিয়ার বিশপ বেসিল। দ্বাদশ শতাব্দীতে, কনস্টান্টিনোপলে দুটি সুসংগঠিত হাসপাতাল ছিল, যেখানে পুরুষ ও মহিলা ডাক্তার কর্মরত ছিলেন। বিভিন্ন রোগের জন্য পদ্ধতিগত চিকিৎসা পদ্ধতি এবং বিশেষায়িত ওয়ার্ডের সুবিধা ছিল।

মিশরের কায়রোতে মানসুরি হাসপাতাল ছিল ,ইসলামী বিশ্বের প্রাচীনতম সাধারণ হাসপাতালটি বাগদাদে ৮০৫সালে হারুন আল-রশিদ দ্বারা নির্মিত হয়েছিল। ১০ শতকের মধ্যে, বাগদাদে আরও পাঁচটি হাসপাতাল ছিল, ১৫ শতকের মধ্যে দামেস্কে ছয়টি হাসপাতাল ছিল, এবং ১৫ শতকের শেষ নাগাদ শুধুমাত্র কর্ডোবায় ৫০ টি বড় হাসপাতাল ছিল।

তথ্যসূত্র
---------

1. ↑  "Royal Brompton Hospital ranked in world's top ten hospitals for cardiology"। NHS। ২৮ সেপ্টেম্বর ২০২০। সংগ্রহের তারিখ ১৩ জানুয়ারি ২০২২।
2. ↑  Legge, James (1965). A Record of Buddhistic Kingdoms: Being an Account by the Chinese Monk Fâ-Hien of his Travels in India and Ceylon (AD 399–414) in Search of the Buddhist Books of Discipline. Dev Publishers & Distributors.[pa
3. ↑  Arjuna Aluvihare, "Rohal Kramaya Lovata Dhayadha Kale Sri Lankikayo" Vidhusara Science Magazine, November 1993.
4. ↑  Risse, G.B. Mending bodies, saving souls: a history of hospitals. 1990. p. 56

উইকিমিডিয়া কমন্সে **হাসপাতাল** সংক্রান্ত মিডিয়া রয়েছে।
**ম্যারিয়্যান ও'গ্রেডি** (ইংরেজি: Marianne O'Grady) একজন মার্কিন শিক্ষক এবং আফগানিস্তানের কেয়ার ইন্টারন্যাশনালের ডেপুটি কান্ট্রি ডিরেক্টর, যিনি বলেছিলেন যে ফল অব কাবুলে (২০২১)-এ তালিবান 'লাখ লাখ মানুষকে শিক্ষিত করতে পারে না' এবং প্রত্যাশিত যে, নারীরা অন্য নারী ও মেয়েদের শিক্ষা দিতে থাকবে, এমনকি তাদের 'প্রাচীরের পিছনে' জোর করে রাখা হলেও।

শিক্ষকতা পেশা
-------------

তিনি ম্যাসাচুসেটসের কেমব্রিজ এবং ক্যালিফোর্নিয়ার সান ফ্রান্সিসকোয় একজন আমেরিকান প্রাথমিক বিদ্যালয়ের শিক্ষক (১৯৯৮ সাল থেকে ২০০৯ সাল পর্যন্ত) ছিলেন। তিনি সান ফ্রান্সিসকো গ্র্যাজুয়েট স্কুল অব এডুকেশন এবং সান ফ্রান্সিসকো স্টেট ইউনিভার্সিটিতে কীভাবে গণিত ও বিজ্ঞান শেখাতে হয় সেই বিষয়ে শিক্ষার্থী শিক্ষকদের শিক্ষা দান করেছিলেন।

ছুটির সময় স্বেচ্ছাসেবী
-----------------------

তিনি হিসাবে ২০০৫ সাল থেকে কমপক্ষে ২০০৯ সাল পর্যন্ত আফগানিস্তান ও বেলিজে স্বেচ্ছাসেবক হিসাবে বিদ্যালয় ছুটি ব্যবহার করে সাহায্য করেন এই দেশগুলির শিক্ষকদের, যাদের কলেজে যোগদানের মাধ্যমে বিজ্ঞান শিক্ষা গ্রহণের সামর্থ্য ছিলনা এবং তিনি শিশু বিকাশ সম্পর্কেও শিখিয়েছিলেন।

এই ভ্রমণের ক্ষেত্রে তার সহকর্মী শিক্ষকের সাথে প্রত্যন্ত গ্রামাঞ্চলে ভ্রমণ ও বাসস্থান খুবই মৌলিক ছিল। তার শিক্ষক প্রশিক্ষণ শ্রেনিগুলি দরজার বাইরে এবং প্রায়শই উচ্চ ব্যক্তিগত ঝুঁকিতে অনুষ্ঠিত হত। তিনি তার এক পৃষ্ঠপোষক কানাডিয়ান উইমেন ফর উইমেনস ইন আফগানিস্তানকে *সাহস থেকে শিখুন* সেমিনারে ( অন্টারিও, কানাডা, ২০০৯ সালের অক্টোবর মাস) বলেছিলেন যে একদিন তিনি খোস্ত প্রদেশে আফগান শিক্ষকদের (পুরুষ ও মহিলা) মাইক্রোস্কোপ ব্যবহার ও ম্যাগনিফাইং গ্লাস কীভাবে ব্যবহার করা হয় সেই বিষয়ে শিক্ষাদানের সময় মার্কিন সেনাবাহিনী তাকে বলেছিল যে সে 'শত্রু' বোমারু বিমানের জন্য ফায়ারিং লাইনে রয়েছেন এবং নিরাপত্তার জন্য এয়ারলিফ্ট করতে হয়। কিন্তু তিনি বলেছিলেন, 'আমার জীবনে যদি মাত্র দুই ঘণ্টা বাকি থাকে, তাহলে আমি এটি শিক্ষাদানে ব্যয় করতে চাই'।

তিনি পরের বছর ব্যক্তিগতভাবে (অলাভজনক বিদ্যালয় প্রতিষ্ঠা করা, যেটি তিনি শুরু করেছিলেন) জালালাবাদ শহরের কাছে প্রত্যাবাসিত শরণার্থীদের জন্য একটি গ্রামীণ আফগান বিদ্যালয়ে 'আফগানস ফর আফগানস' থেকে দাতব্য ও তার সান ফ্রান্সিসকো ফ্রেন্ডস স্কুল থেকে ৩০০ টি বুনন জিনিসপত্র দান করেছিলেন। এতে দশটি কক্ষ, বাথরুম ও একটি কূপ ছিল; ছেলে ও মেয়েদের আলাদা অর্ধ দিনের সময়কালে শেখানো হত; এবং তিনি দাতাদের কাছে রিপোর্ট করেছিলেন যে উভয় দলের সদস্যরা বলছিলেন যে তারা 'শিক্ষক, প্রকৌশলী বা ডাক্তার' হতে চান।

তথ্যসূত্র
---------

1. ↑  Stanton, Andrew (২০২১-০৮-১৬)। "American female reporter wears hijab as Taliban gains more ground in Afghanistan"। *Newsweek* (ইংরেজি ভাষায়)। On 8/16/21 at 10:37 AM EDT। সংগ্রহের তারিখ ২০২১-০৮-২১।
2. 1 2 3  *Courage to Learn: Education for Afghan Women and Girls - Session: From the Field - Marianne O'Grady*। Canadian Women for Women in Afghanistan। ২০০৯। পৃষ্ঠা 16। [*স্থায়ীভাবে অকার্যকর সংযোগ*]
3. ↑  "Wool Gifts Delivered December 2009 by Marianne O'Grady"। *www.afghansforafghans.org*। ২০০৯। ২০২১-০৬-১৬ তারিখে মূল থেকে আর্কাইভ করা। সংগ্রহের তারিখ ২০২১-০৮-২১।
**তেলাপিয়া** (বৈজ্ঞানিক নাম: ***Oreochromis mossambicus***) একটি মাঝারি আকারের মাছ। মাছটিকে ইংরেজিতে **Mozambique tilapia** বলে। দেহ চ্যাপ্টা। মাছটি ডিম পাড়ার পর নিজের মুখে রেখে দেয় বাচ্চা ফোটাবার জন্য। শরীর আশযুক্ত।

শ্রেনীবিন্যাস
-------------

তেলাপিয়া Cichlidae পরিবার (family) এর অন্তর্গত। এই পরিবারের মাছেরা সাধারণত ডিম পেড়ে মুখে রেখে বাচ্চা ফোটায়।ভারতে এই মাছ দক্ষিণ আফ্রিকা থেকে আমদানী করা হয়েছে।

বাসস্থান
--------

এটি মিঠা পানির/জলের মাছ। সাধারণত খাল এবং বিলে পাওয়া যায়। তবে পুকুরেও সহজেই চাষ করা যায়।

চাষ পদ্ধতি
----------

তেলাপিয়া মাছ, পশ্চিমবঙ্গ, ভারত
মাছ এর চাষ পদ্ধতি খুব সহজ।কার্প মাছের সাথে এ মাছ চাষ করা যায়। তবে অধিক ফলনের জন্য বর্তমানে তেলাপিয়া চাষ পদ্ধতিতে ব্যাপক পরিবর্তন এসেছে। বাংলাদেশে কিছু নতুন কোম্পানী হয়েছে যারা মাছের খাবার উৎপন্ন করেন। এসব খাবার বা মৎস ফিড দিয়ে এ মাছ চাষ করলে চার মাসে মাছের ওজন ৫০০-৮০০ গ্রাম পর্যন্ত হতে পারে। এতে নিয়মিত খাবার প্রয়োগ ও চিকিৎসক দ্বারা মাছের যত্ন নিতে হয়। তেলাপিয়া গোত্রের নতুন সংযোজন মনোসেক্স যা অধিক ফলনশীল।এছাড়াও বায়োফ্লকে চাষ করার জন্য তেলাপিয়া মাছ উপযুক্ত। হেক্টর প্রতি উৎপাদন ২৫-৩০ টন।

বাংলাদেশের তেলাপিয়া

মনোসেক্স তেলাপিয়া
------------------

তেলাপিয়া চাষের বড় বাঁধা হচ্ছে এর অনিয়ন্ত্রিত বংশবিস্তার।অনিয়ন্ত্রিত বংশবিস্তারের ফলে পুকুরে বিভিন্ন আকারের তেলাপিয়া মাছ দেখা যায়।এতে আশানুরূপ ফল পাওয়া যায় না।প্রকৃতিগতভাবেই পুরুষ তেলাপিয়ার দৈহিক বৃদ্ধি দ্রুত হয়।এই ধারণাকে কাজে লাগিয়েই শুধুমাত্র পুরুষ তেলাপিয়া মাছ চাষকেই মনোসেক্স তেলাপিয়া চাষ বলে।

বাজার চাহিদা
------------

তেলাপিয়া বর্তমানে বাংলাদেশের মৎস্য চাষে একটি গুরুত্বপূর্ণ অংশ দখল করে আছে।বর্তমানে পৃথিবীব্যাপি তেলাপিয়া মাছের বাজার সম্প্রসারিত হচ্ছে।এছাড়া আমাদের দেশের প্রকৃতি ও আবহাওয়া তেলাপিয়া মাছের চাষের জন্য উপযোগী।

বাংলাদেশে বর্তমান অবস্থা এবং সংরক্ষণ
------------------------------------

আইইউসিএন বাংলাদেশ (২০০০) এর লাল তালিকায় এই প্রজাতিটি অন্তর্ভুক্ত নয়। এটি বিদেশী মাছের তালিকায়। ১৯৫৪ সালে মশা ও ম্যালেরিয়া দমনের জন্য এ মাছ আমদানি করা হয়।

চিত্রশালা
---------

* 
* 
* 
*

আরও দেখুন
---------

* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

তথ্যসূত্র
---------

1. ↑  Bills, R. (২০১৯)। "*Oreochromis mossambicus*"। *The IUCN Red List of Threatened Species* (ইংরেজি ভাষায়)। আইইউসিএন। **2019**: e.T63338A3124798। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  এ কে আতাউর রহমান, গাউছিয়া ওয়াহিদুন্নেছা চৌধুরী (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। *বাংলাদেশ উদ্ভিদ ও প্রাণী জ্ঞানকোষ*। **২৩** (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ২৪২–২৪৩। আইএসবিএন 984-30000-0286-0 `|আইএসবিএন=` এর মান পরীক্ষা করুন: invalid prefix (সাহায্য)।

বহিঃসংযোগ
---------


উইকিমিডিয়া কমন্সে **তেলাপিয়া** সংক্রান্ত মিডিয়া রয়েছে।

* Photo of "Florida Red" hybrid. Retrieved 12 July 2007.


উইকিপ্রজাতিতে-এ বিষয় সম্পর্কিত তথ্য রয়েছে: ***Oreochromis mossambicus***
**বাংলাদেশ তাঁত শিক্ষা ও প্রশিক্ষণ ইনস্টিটিউট** বাংলাদেশের নরসিংদী জেলায় অবস্থিত একটি সরকারি টেক্সটাইল ইঞ্জিনিয়ারিং প্রতিষ্ঠান। এটি বাংলাদেশ টেক্সটাইল বিশ্ববিদ্যালয় এর অধীনে বিএসসি ইন টেক্সটাইল ইঞ্জিনিয়ারিং ডিগ্রী এবং বাংলাদেশ কারিগরি শিক্ষা বোর্ড এর অধীনে ডিপ্লোমা ইন টেক্সটাইল ইঞ্জিনিয়ারিং ডিগ্রী প্রদান করে থাকে। এছাড়া প্রতিষ্ঠান টি তাতীদের বিভিন্ন বিষয়ে প্রশিক্ষন দিয়ে থাকে। এখানে ফেশন ডিজাইন ইনস্টিটিউট রয়েছে।

ইতিহাস
------

১৯৮০ সালে হস্তচালিত তাত শিল্প ও সরঞ্জমাদি উন্নয়ন কেন্দ্র নামে চালু হয়। প্রতিষ্ঠান টি ২০০৯ বর্তমান নাম ধারণ করে। ২০০৯ সালে বাংলাদেশ কারিগরি শিক্ষা বোর্ডের অধীনে এইচএসসি (ভোক) কোর্স চালু হয়, ২০১০ সালে বাংলাদেশ কারিগরি শিক্ষা বোর্ডের কারিকুলাম অনুযায়ী ডিপ্লোমা ইন টেক্সটাইল ইঞ্জিনিয়ারিং কোর্স চালু হয় এবং পরবর্তীতে বাংলাদেশ টেক্সটাইল বিশ্ববিদ্যালয় এর অধীনে বিএসসি ইন টেক্সটাইল ইঞ্জিনিয়ারিং কোর্স চালু করে।।

অবস্থান
-------

নরসিংদী জেলা হতে ৫ কিলোমিটার দূরে সাহেপ্রতাপ নামক স্থানে অবস্থিত।

অবকাঠামো
--------

প্রায় ১৮ বিঘা জমির উপর প্রতিষ্ঠান টি অবস্থিত যেখানে রয়েছে
প্রশাসনিক ভবন, তিনটি আবাসিক ভবন, দুইটি পুরুষ ও একটি নারীদের জন্য আলাদা হোস্টেল, একাডেমিক ভবন রয়েছে

প্রশিক্ষনের কোর্স সমুহ
----------------------

1. বয়ন ও বাজারজাতকরণ
2. সুতা রং করণ
3. জ্যাকার্ড ডিজাইন
4. ব্যয় নিরম্নপন ও বাজারজাতকরণ
5. সেমি অটোমেটিক তাতে বয়ন
6. ট্রাই এন্ড ডাই
7. স্কীন প্রিন্টিং
8. ব্লক এন্ড বাটিক প্রিন্টিং

অনুষদ ও বিভাগ
-------------

### ডিপ্লোমা পর্যায়

1. ওয়েট প্রসেসিং (আসন সংখ্যা ৫০)
2. ফেব্রিক মেনুফ্রেকচারিং (আসন সংখ্যা ৫০)
3. ইয়ান মেনুফ্রেকচার ( আসন সংখ্যা ৫০)
4. ফেশন ডিজাইন (আসন সংখ্যা ৫০)

### বিএসসি ইন টেক্সটাইল ইঞ্জিনিয়ারিং পর্যায়

1. ওয়েট প্রোসেসিং টেকনোলজি (আসন সংখ্যা ৪০)
2. এপারেল ম্যানুফ্যাকচারিং টেকনোলজি (আসন সংখ্যা ৪০)

আরও দেখুন
---------

পাবনা টেক্সটাইল ইঞ্জিনিয়ারিং কলেজ

নাটোর টেক্সটাইল ইনস্টিটিউট

তথ্যসূত্র
---------

1. 1 2  ।  `|শিরোনাম=` অনুপস্থিত বা খালি (সাহায্য); `|ওয়েবসাইট=` এ বহিঃসংযোগ দেয়া (সাহায্য); `|ইউআরএল=` অনুপস্থিত বা খালি (সাহায্য)
**স্বাতী কৌশল** একজন ভারতীয় লেখক। তাঁর পাঁচটি উপন্যাস সর্বাধিক বিক্রীত উপন্যাসের তালিকায় যুক্ত হয়েছে, সেগুলি হলো - *পিস অফ কেক* (২০০৪), *এ গার্ল লাইক মি* (২০০৮), *ড্রপ ডেড* (২০১২), *লেদাল স্পাইস* (২০১৪) এবং *এ ফিউ গুড ফ্রেণ্ডস* (২০১৭)। ২০১৩ সালে, তিনি সাহিত্য বিভাগে *ল'রিয়াল উইমেন অফ ওয়ার্থ পুরস্কার-*এর জন্য মনোনীত হন।

জীবনী
-----

স্বাতী কৌশলের জন্ম এবং বেড়ে ওঠা নতুন দিল্লিতে। তিনি গল্পগুলি লিখেছেন নিজের ব্যক্তিগত অভিজ্ঞতার উপর ভিত্তি করে। আইআইএম কলকাতা থেকে এমবিএ করার পর, তিনি নেসলে ইণ্ডিয়া লিমিটেড এবং ভারতের নোকিয়া মোবাইল ফোন কোম্পানির সাথে কাজ করেছেন। স্বাতী কৌশল তাঁর স্বামী এবং সন্তানদের সাথে কানেটিকাটে থাকেন।

ভারতের মহিলাদের রচনা করা প্রথম দিকের কথাসাহিত্যের বইগুলির মধ্যে *পিস অফ কেক* হলো একটি এবং এটি প্রকাশের সাথে সাথেই জনপ্রিয় হয়েছিল। *নিউ ইয়র্ক টাইমসের* মতো অসংখ্য প্রকাশিত পত্রিকায় এই বই সম্বন্ধে লেখা হয়েছে। এই উপন্যাসের প্রধান চরিত্র হলো মিনাল শর্মা। সে একজন ২৯-বছর বয়সী উদ্যমী মার্কেটিং সহযোগী। তার বিয়ে, রোমান্স এবং বাজারে পণ্য চালু করার মজাদার ঘটনা বিভিন্ন সংস্কৃতির দর্শকদের সাথে যুক্ত। এই বইয়ের জার্মানিতে অনুবাদ এবং প্রকাশ হয়েছে। 

*এ গার্ল লাইক মি* লেখা হয়েছে অনিশা রাই নামে এক ভারতীয় মেয়ের জীবন নিয়ে এবং ভারতের সংস্কৃতি, মানুষ ও তার স্কুলের সাথে তার অভিযোজন বর্ণিত হয়েছে। *এ গার্ল লাইক মি* বইটি বিভিন্ন বয়সের বিস্তৃত দর্শকদের চিন্তার সাথে অনুরণিত হয়েছে এবং এর সংবেদনশীল অথচ ঝকঝকে শৈলীর জন্য প্রশংসিত হয়েছে।

২০১২ সালে স্বাতী কৌশল *ড্রপ ডেড* বইটি প্রকাশ করেন, যেটি একটি পুলিশ ও অপরাধমূলক নাটক। এখানে প্রধান চরিত্র একজন মহিলার, যার নাম নিকি মারওয়া, সে হিমাচল পুলিশের বরিষ্ঠ ডিটেকটিভ। এরপর ২০১৪ সালে স্বাতী কৌশল এর একটি পরিশিষ্ট লেখেন, যার নাম *লেদাল স্পাইস*। ভারতীয় মহিলা অপরাধ কল্পকাহিনীর প্রথম দিকের একটি গল্প ছিল *ড্রপ ডেড* , এবং এর প্রধান চরিত্র তার দৃঢ়-ইচ্ছাপূর্ণ, সাহসী কিন্তু নারীসুলভ নেতৃত্বের জন্য বিখ্যাত ছিল। *লেদাল স্পাইস-এ,* স্বাতী কৌশল নিকি মারওয়াহকে একটি টেলিভিশন শেফ প্রতিযোগিতার অনন্য পরিবেশে ফিরিয়ে আনেন।

২০১৭ সালে, স্বাতী কৌশল তাঁর পঞ্চম উপন্যাস, *এ ফিউ গুড ফ্রেণ্ডস* প্রকাশ করেন, এই বইটিতে দেখানো হয়েছে যে কিভাবে বন্ধুত্ব রূপান্তরিত হয় এবং স্থায়ী হয়।

গ্রন্থপঞ্জি
-----------

* *পিস অফ কেক*, ২০০৫ বিবরণ
* *এ গার্ল লাইক মি*, ২০০৮ বিস্তারিত
* *ড্রপ ডেড*, ২০১২ বিশদ
* *লেদাল স্পাইস*, ২০১৪
* *এ ফিউ গুড ফ্রেণ্ডস*, ২০১৭

আরও দেখুন
---------

* ভারতীয় লেখকদের তালিকা

তথ্যসূত্র
---------

1. 1 2  Kaushal, Swati (২০০৮-১০-১১)। *Piece of Cake* (English ভাষায়)। New Delhi: Penguin India। আইএসবিএন 978-0-14-306508-1। উদ্ধৃতি শৈলী রক্ষণাবেক্ষণ: অচেনা ভাষা (link)
2. 1 2  "Piece of Cake"। *Goodreads* (ইংরেজি ভাষায়)। সংগ্রহের তারিখ ২০২৪-০২-২৯।
3. ↑  Donadio, Rachel (মার্চ ১৯, ২০০৬)। "The Chick-Lit Pandemic"। *www.nytimes.com*। সংগ্রহের তারিখ অক্টোবর ১২, ২০১৮।
4. ↑  Bamzai, Kaveree (অক্টোবর ২৪, ২০০৮)। "Teen Spirit"। *www.indiatoday.com*। সংগ্রহের তারিখ অক্টোবর ১২, ২০১৮।
5. ↑  Arora, Kim (অক্টোবর ২৮, ২০১২)। "Desi Agatha Christies Mark their Presence"। *The Times of India*। সংগ্রহের তারিখ অক্টোবর ১২, ২০১৮।
6. ↑  Devi Dando, Sangeeta (অক্টোবর ১২, ২০১৮)। "The fire of a stove and the mystery of spices"। *The Hindu*।
7. ↑  Devi Dundoo, Sangeeta (ডিসেম্বর ৭, ২০১৭)। "Swati Kaushal holds a mirror to reality bites"। *The Hindu*।
**আব্দুল মালেক সরকার** বাংলাদেশ আওয়ামী লীগ এর রাজনীতিবিদ ও দিনাজপুর-১ আসন এর সাবেক সংসদ সদস্য।

আব্দুল মালেক সরকার ১৯৮৬ সালে আওয়ামী লীগের প্রার্থী হিসেবে দিনাজপুর-১ (বীরগঞ্জ-কাহারোল) আসনের জাতীয় সংসদ সদস্য নির্বাচিত হয়েছিলেন। ১৯৯০, ২০০৯ ও ২০১৯  থেকে মৃত্যুর আগ পর্যন্ত তিনি কাহারোল উপজেলা পরিষদের চেয়ারম্যান হিসেবে নির্বাচিত হয়ে তিনবারে চেয়ারম্যান ছিলেন। ১৯৮৩ সালে কাহারোল উপজেলার ৪ নম্বর তাড়গাঁও ইউনিয়ন পরিষদের (ইউপি) চেয়ারম্যান নির্বাচিত হয়েছিলেন।

১৯৯৬ থেকে ২০০১ সাল পর্যন্ত তিনি দিনাজপুর জেলা মুক্তিযোদ্ধা সংসদের জেলা কমান্ডার হিসেবে দায়িত্ব পালন করেন। ১৯৯৬ থেকে ২০০১ সাল পর্যন্ত তিনি দিনাজপুর জেলা আওয়ামী লীগের সাংগঠনিক সম্পাদক ও ১৯৭৮ থেকে ১৯৯৬ সাল পর্যন্ত ১৮ বছর কাহারোল উপজেলা আওয়ামী লীগের সভাপতির দায়িত্ব পালন করেন।

কর্মজীবন
--------

তিনি বাংলাদেশ আওয়ামী লীগ হতে মনোনায়ন নিয়ে ১৯৮৬ সালে দিনাজপুর-১ আসন এ নির্বাচিত হন।

তথ্যসূত্র
---------

1. ↑   ।  `|শিরোনাম=` অনুপস্থিত বা খালি (সাহায্য)
2. ↑  "৩য় জাতীয় সংসদ সদস্যদের তালিকা" (পিডিএফ)। *বাংলাদেশ সংসদ*। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ আগস্ট ২০১৪।
একটি শাটল ট্রেন
**শাটল ট্রেন** এমন একটি ট্রেন যা দুটি পয়েন্টের মধ্যে সামনে-পেছনে চলাচল করে। বিশেষত এটি একটি সংক্ষিপ্ত রুটে নিয়মিত পরিষেবা দিয়ে থাকে। শাটল ট্রেনগুলো বিশ্বের বিভিন্ন স্থানে বিভিন্নভাবে ব্যবহৃত হয়। এগুলো যাত্রী, মালবাহী বা উভয়কে বহন করতে ব্যবহৃত হতে পারে। এ টেনকে নিয়ে প্রদীপ ঘোষ একটি চলচ্চিত্র নির্মাণ করেন। চলচ্চিত্রের না শাটল ট্রেন। ২০১৯ সালে এ চলচ্চিত্র জাতীয় চলচ্চিত্র পুরস্কার পায়। শাটল ট্রেন’ ছবিটি গণ-অর্থায়নে নির্মিত। ছবিটি মোহছেনা ঝর্ণার ‘বহে সমান্তরাল’ গল্প অবলম্বনে নির্মিত হয়েছে।
বিস্তারিত পড়ুন: 
কপিরাইট © বাংলা মুভি ডেটাবেজ
বাংলা একাডেমি ‘shuttle service’ এর বাংলা অর্থ করেছে, ‘অল্প ব্যবধানে অবস্থিত স্থানসমূহের মধ্যে (ট্রেন, বাস ইত্যাদির) নিয়মিত চলাচল ব্যবস্থার বাহন'।যদি যোগাযোগ রক্ষার জন্য এক জায়গা থেকে অন্য জায়গায় আসা যাওয়া সবসময় ট্রেন নির্ভর যাতায়াত হয়, তাহলে এ ধরনের ট্রেনগুলোকে **শাটল ট্রেন** বলা হয়ে থাকে।

কয়েকটি শাটল ট্রেনের নাম
------------------------

* চট্টগ্রাম বিশ্ববিদ্যালয় শাটল
* ঢালারচর সাটল
* কুড়িগ্রাম শাটল
* চাঁপাইনবাবগঞ্জ শাটল

তথ্যসূত্র
---------

1. ↑  প্রতিবেদক, নিজস্ব। "ট্রেনের নাম শাটল"। *Prothomalo*। ২০২২-০১-২৮ তারিখে মূল থেকে আর্কাইভ করা। সংগ্রহের তারিখ ২০২২-০১-২৮।
2. ↑  "ট্রেনের নাম 'শাটল' কেন?"। *thedailycampus.com*। সংগ্রহের তারিখ ২০২২-০১-২৮।
3. ↑  লেখা। "শাটল ট্রেনের উচ্ছল দিনগুলো কোথায় হারাল?"। *Prothomalo*। সংগ্রহের তারিখ ২০২২-০১-২৮। [*স্থায়ীভাবে অকার্যকর সংযোগ*]
**নাখচিভান স্বায়ত্তশাসিত প্রজাতন্ত্র** আজারবাইজানের একটি স্বশাসিত ছিটমহল। এর আয়তন ৫৫০০বর্গ কিলোমিটার।

ইতিহাস
------

### সাম্প্রতিক ইতিহাস

ষোড়শ শতকের দিকে নাকচিভান ইরানের সাফাভিদ সামাজ্যভুক্ত ছিল। ১৮২৮ সালের সর্বশেষ রুশ-পারস্য যুদ্ধের পর এবং তুর্কমেনচে চুক্তির ফলে অঞ্চলটি ইরানীদের থেকে রুশ সামাজ্যে অন্তর্ভুক্ত হয়।

১৯১৭ সালের ফেব্রুয়ারি বিপ্লবের পর নাকচিভান এবং এর আশেপাশের অঞ্চলগুলো রাশিয়ার শর্তাধীন সরকারের স্পেশাল ট্রান্সককেশীয়ান কমিটির অধীন হয় এবং খুব দ্রুত তা ট্রান্সককেশীয়ান ডেমোক্রেটিক ফেডারেল্টিভ রিপাবলিক হয়।

১৯১৮ সালে যখন ট্রান্সককেশীয়ান ডেমোক্রেটিক ফেডারেল্টিভ রিপাবলিক বিলুপ্ত হয় তখন নাকচিভান,নাগর্নো-কারাবাখ,জানজেজুর(বর্তমানে আর্মেনিয়ার সুবানিক প্রদেশ) এবং কাযাখ তীব্রভাবে প্রতিযোগিতা শুরু করে নতুন গঠিত এবং স্বল্পস্থায়ী রাষ্ট্র প্রথম আর্মেনিয়া প্রজাতন্ত্র এবং আজারবাইজান ডেমোক্রেটিক রিপাবলিকের সাথে।

ভূগোল
-----

নাখচিভান একটি অর্ধ মরূভূমি অঞ্চল। অঞ্চলটি আজারবাইজানে মূল অংশ থেকে আর্মেনিয়ার দ্বারা বিচ্ছিন হয়েছে।

জানগেজুর পর্বত দ্বারা নাখচিভানের সাথে আর্মেনিয়ার সীমান্ত এবং আরাস নদী দ্বারা ইরানের সাথে সীমান্ত হয়েছে। নাখচিভান অঞ্চলটি খুবই শুষ্ক এবং পাহাড়ি।

সীমান্ত
-------

নাখচিভান অঞ্চলের উত্তর ও পূর্ব দিকে আর্মেনিয়া,দক্ষিণ এবং পশ্চিম দিকে ইরান,উত্তর পশ্চিম দিকে তুরস্কের সীমান্ত রয়েছে।   
আর্মেনিয়ার সাথে প্রায় ২২১ কিলোমিটার সীমান্ত,ইরানের সাথে দক্ষিণ এবং পশ্চিম দিকে ১৭৯ কিলোমিটার এবং তুরস্কের সাথে ৮ কিলোমিটার সীমান্ত রয়েছে।

প্রশাসনিক বিভাগসমূহ
-------------------

নাখচিভান স্বায়ত্তশাসিত অঞ্চলে ৮টি বিভাগ রয়েছে।

নাখচিভান স্বায়ত্তশাসিত প্রজাতন্ত্রের বিভাগ সমূহের ম্যাপ
অঞ্চলটির রাজধানী নাখচিভান এবং এর সাথে আরো ৭টি বিভাগ নিয়ে প্রশাসনিক কাঠামো।

জন পরিসংখ্যান
-------------

১ জানুয়ারি ২০১৮ অনুযায়ী নাখচিভান স্বায়ত্তশাসিত প্রজাতন্ত্রের জনসংখ্যা প্রায় ৪৫২,৮৩১ জন।

জনসংখ্যার বেশীরভাগই আজারবাইজানি, প্রায় শতকরা ৯৯জন।

নাখচিভানের বিখ্যাত ব্যক্তিরা
----------------------------

* হায়দার আলিয়েভ(আজারবাইজানের সাবেক রাষ্ট্রপতি)

তথ্যসূত্র
---------

1. ↑  "বিজয় অতঃপর একটি চেতনার বিস্ফোরণ"। *www.deshsangbad.com*। ২০২১-০১-১২ তারিখে মূল থেকে আর্কাইভ করা। সংগ্রহের তারিখ ২০২০-০৬-১৯।
**ঢেকেলিয়া বিদ্যুৎ কেন্দ্র** সাইপ্রাসের বিদ্যুৎ কর্তৃপক্ষের অন্তর্ভুক্ত তিনটি **বিদ্যুৎ কেন্দ্রের** মধ্যে একটি। এটি লার্নাকা শহরের প্রায় ১৫ কিলোমিটার (৯.৩ মা) পূর্বে অবস্থিত এবং এর ধারণক্ষমতা ৪৬০ মেগাওয়াট

ইতিহাস
------

মূল বিদ্যুৎ কেন্দ্রটির প্রতিষ্ঠাতা হলো সেই সংস্থা যারা, ১৯৫০-এর দশকের মাঝামাঝি সময়ে প্রথম বিদ্যুৎ কেন্দ্রের নির্মাণ শুরু করে। এটিতে মোট ৮৮ মেগাওয়াট ক্ষমতার সাতটি বাষ্প টার্বোজিনেটর রয়েছে। যন্ত্রপাতি পুরনো হতে থাকায় এবং ধীরে ধীরে চাহিদা বাড়তে থাকায় পুরনোগুলোর পাশে একটি নতুন বিদ্যুৎ কেন্দ্র তৈরি করা হয়।

পাঁচটি ধাপে নির্মিত বিদ্যুৎ কেন্দ্রটিতে বর্তমানে ছয়টি বাষ্প টারবাইন রয়েছে, যার প্রতিটির ধারণক্ষমতা ৬০ মেগাওয়াট এবং প্রায় ১৭ মেগাওয়াটের ছয়টি ডিজেল ইঞ্জিন রয়েছে। বয়লারগুলো জ্বালানী তেলে চলে এবং এগুলো নির্মাণ করেছিলো *ওয়াগনার বিরো* । প্রথম দুটি টারবাইন এবং জেনারেটর সিমেন্সে সরবরাহ করা হয়েছিলো এবং ১৯৮২ ও ১৯৮৩ সালে প্রথম অনলাইনে এসেছিল। টার্বাইন ৩ এবং ৪ তোশিবা দ্বারা তৈরি করা হয়েছিল এবং সংশ্লিষ্ট জেনারেটরগুলো অ্যালস্টম দ্বারা তৈরি করা হয়েছিল এবং ১৯৮৬ সালে অনলাইনে এসেছিলো। ১৯৯২ ও ১৯৯৩ সালে **ভারত হেভি ইলেকট্রিক্যালস** এর ৫ এবং ৬ টার্বোজেনেটর সরবরাহ করার মাধ্যমে বাষ্প কেন্দ্রটি সম্পন্ন হয়েছিল।

ছয়টি ডিজেল ইঞ্জিন চালিত হয় ভারী জ্বালানী তেল ডিজেলের মাধ্যমে যার মধ্যে প্রথম তিনটি দুই স্ট্রোকবিশিষ্ট ম্যান, যা মিতসুই দ্বারা ২০০৯ সালে তৈরি হয়েছিল এবং অন্য তিনটি হলো চার স্ট্রোকবিশিষ্ট, যা ২০১০ সালে *ওয়ার্টসিলি* দ্বারা উৎপাদিত হয়েছিলো।

মূল বিদ্যুৎ কেন্দ্রটি ২০০০ এর দশকের গোড়ার দিকে ভেঙে দেওয়া হয়।

তথ্যসূত্র
---------

1. 1 2  "Power Stations"। Electricity Authority of Cyprus। ১৪ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০১১।
**কৃপানাথ মাল্লা** (জন্ম: ১৫ অক্টোবর ১৯৭৩) একজন ভারতীয় রাজনীতিবিদ যিনি আসামের করিমগঞ্জ নির্বাচনী এলাকা থেকে ১৭ তম লোকসভার সংসদ সদস্য হিসেবে দায়িত্ব পালন করছেন। তিনি ভারতীয় জনতা পার্টির সদস্য। তিনি ২০১১ এবং ২০১৬ সালে আসাম বিধানসভা নির্বাচনে রাতাবাড়ি আসন থেকে নির্বাচিত হয়েছিলেন।   

পূর্বে, তিনি ২০১১ সালে রাতাবাড়ী আসন থেকে ভারতীয় জাতীয় কংগ্রেসের সদস্য ছিলেন

জীবনের প্রথমার্ধ
----------------

মাল্লা ১৫ অক্টোবর ১৯৭৩ সালে জন্মগ্রহণ করেন এবং করিমগঞ্জ জেলার বিদ্যানগর গ্রামে (বিদ্যানগর টি এস্টেট) ছিলেন। তিনি 1997 সালে আসাম বিশ্ববিদ্যালয়ের করিমগঞ্জ কলেজ থেকে বিজ্ঞানে স্নাতক ডিগ্রি লাভ করেন   তিনি তার রাজনৈতিক যাত্রা শুরু করেছিলেন গোয়ান পঞ্চায়েতে অংশগ্রহণ করে অর্থাৎ গোয়ান পঞ্চায়েতের সভাপতি হয়ে, তারপর বিধায়ক পদে আরোহণ করে, তারপরে লোকসভা ও সংসদের সদস্য হয়ে। আসনটি এসসি কোটায় সংরক্ষিত হওয়ার বিষয়টিও তার এমপি হওয়ার জন্য একটি বড় কারণ।

তথ্যসূত্র
---------

1. ↑  "MLA team visits Bangla border in Karimganj"। ২১ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০১৬।
2. ↑  Political defection of Indian netas in recent past
3. ↑  Assam election results: Highest and lowest margin
4. ↑  Nine Congress MLAs in Assam join BJP
5. ↑  "Mallah, Shri Kripanath"। *Lok Sabha*। সংগ্রহের তারিখ ২৩ সেপ্টেম্বর ২০২০।
6. ↑  "Kripanath Mallah(Bharatiya Janata Party(BJP)):Constituency- KARIMGANJ(ASSAM) - Affidavit Information of Candidate"। *myneta.info*। সংগ্রহের তারিখ ২৩ সেপ্টেম্বর ২০২০।

বহিঃসংযোগ
---------

* আসামে নির্বাচন
**সেনা কল্যাণ সংস্থা** বাংলাদেশ সরকার অনুমোদিত বাংলাদেশ সেনাবাহিনীর মালিকানাধীন ও সেনাবাহিনী পরিচালিত একটি সংস্থা। সামরিক বাহিনী সদস্যদের কল্যাণের জন্য এটি গঠিত হয়। সংস্থাটির লক্ষ্য হলো সংস্থার স্বত্বাধিকারী ও তাদের পোষ্যদের জন্য তহবিল তৈরি এবং তার যোগান দেয়া।

ইতিহাস
------

সংস্থাটি ১৯৫৩ সালে ফৌজি ফাউন্ডেশনের অংশ হিসেবে সৃষ্টি হয়। এটি তখন দাতব্য প্রতিষ্ঠান আইন, ১৮৯০-এর অধীনে একটি দাতব্য ট্রাস্ট হিসেবে নিবন্ধিত হয়। ১৯৬০ থেকে ১৯৭০ সালের মধ্যে সেনা কল্যাণ সংস্থা কর্তৃক ফৌজি রাইস মিলস নামে রংপুরে, ফৌজি চটকল নামে ঘোড়াশালে এবং ফৌজি ফ্লাওয়ার মিলস নামে চট্টগ্রামে শিল্পকল স্থাপন করা হয়। সেইসাথে সংস্থাটি ইস্ট পাকিস্তান ল্যাম্পস, ইলেকট্রিক্যাল ইন্ডাস্ট্রিজ এবং পাকিস্তান টোব্যাকো কোম্পানির শেয়ার কিনে। বাংলাদেশ স্বাধীন হওয়ার পর ১ জুলাই ১৯৭২ সালে এটি সেনাকল্যাণ সংস্থা নামে পুনর্গঠিত হয়।

সংস্থাটি বর্তমান কাঠামোতে ১৯৭২ সালে ২.৫ কোটি টাকার সম্পত্তি নিয়ে কাজ শুরু করে। ১৯৭৬ সালে এটি বাংলাদেশের বৃহত্তম শিল্প ও কল্যাণ সংস্থা হিসেবে নীট ৯৮.৭ কোটি টাকার সম্পদের মালিক হয়।

অধীনস্থ প্রতিষ্ঠান
------------------

বর্তমানে এর বিভিন্ন ব্যবসায়িক কার্যক্রমের মধ্যে রয়েছে:

* মংলা সিমেন্ট ফ্যাক্টরি, বাগেরহাট
* ফৌজি ফ্লাওয়ার মিলস্ এবং ডায়মন্ড ফুড মিলস্, চট্টগ্রাম
* চট্টগ্রাম ফ্লাওয়ার মিলস
* এনেসেল টেক্সটাইল মিলস্
* এসকেএস ইলেকট্রিক ইন্ডাস্ট্রিজ
* স্যাভয় আইসক্রিম ফ্যাক্টরি
* ইস্টার্ন হোসেয়ারী মিলস্, টঙ্গী
* এসকেএস ফ্রেব্রিকস
* সেনা কল্যাণ ভোজ্য তেল শিল্প
* সেনা কল্যাণ এলপিজি বোতলজাত প্লান্ট
* সেনা কল্যাণ ইন্সুরেন্স
* সেনা কল্যাণ ট্রাভেলস অ্যান্ড ট্যুরস

তথ্যসূত্র
---------

1. ↑  এস.এম মাহফুজুর রহমান (২০১২)। "সেনাকল্যাণ সংস্থা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. ↑  "Corporate Overview"। *www.senakalyan.org* (ইংরেজি ভাষায়)। ১৫ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০১৮।
একই নামের অন্যান্য ব্যক্তির জন্য লিয়াকত আলি খান (দ্ব্যর্থতা নিরসন) দেখুন।
**লিয়াকত আলী খান** (১৯৫৫ – ২৫ সেপ্টেম্বর ২০১৯) একজন ভারতীয় রাজনীতিবিদ ছিলেন যিনি ভারতীয় জনতা পার্টির রাজনীতির সাথে যুক্ত ছিলেন। তিনি চেঙ্গা বিধানসভা কেন্দ্র থেকে দুইবার আসাম বিধানসভার বিধায়ক হিসেবে নির্বাচিত হয়েছিলেন।

জীবনী
-----

লিয়াকত আলী খান ১৯৫৫ সালে জন্মগ্রহণ করেন। তিনি নির্দল প্রার্থী হিসেবে ১৯৯১ সালে চেঙ্গা থেকে আসাম বিধানসভার সদস্য হিসেবে নির্বাচিত হয়েছিলেন। তিনি সরকার গঠনের জন্য ভারতীয় জাতীয় কংগ্রেসকে সমর্থন প্রদান করেছিলেন। তিনি আসাম সরকার কর্তৃক কৃষি শিল্প বোর্ডের সভাপতি হিসেবে নিযুক্ত হয়েছিলেন। পরবর্তীতে, তিনি ভারতীয় জাতীয় কংগ্রেসে যোগদান করেন।

এরপর তিনি অসম গণ পরিষদে যোগদান করেন ও দলটির মনোনয়নে ২০০১ সালে চেঙ্গা থেকে বিধায়ক হিসেবে নির্বাচিত হন। ২০১৬ সালে বিধানসভা নির্বাচনের পূর্বে তিনি সর্বভারতীয় সংযুক্ত গণতান্ত্রিক মোর্চায় 
যোগদন করেন। তিনি ২০১৭ সালে দলটি ত্যাগ করে ভারতীয় জনতা পার্টিতে যোগদান করেন ও দলটির আসাম শাখার কার্যনির্বাহী সদস্য হিসেবে দায়িত্ব পালন করেন।

লিয়াকত আলী খান ২০১৯ সালের ২৫ সেপ্টেম্বর প্রয়াত হন।

তথ্যসূত্র
---------

1. 1 2 3 4 5  "Ex-MLA Liakat Ali Khan passes away"। *The Assam Tribune*। ২৫ সেপ্টেম্বর ২০১৯। ২৬ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩১ অক্টোবর ২০১৯।
2. ↑  "Assam Legislative Assembly - Members 1991-96"। *Assam Legislative Assembly*। সংগ্রহের তারিখ ৩১ অক্টোবর ২০১৯।
3. ↑  "Assam Legislative Assembly - Members 2006-2011"। *Assam Legislative Assembly*। সংগ্রহের তারিখ ৩১ অক্টোবর ২০১৯।
4. 1 2  "Former Chenga MLA Passes Away"। *Pratidin Time*। ২৫ সেপ্টেম্বর ২০১৯। সংগ্রহের তারিখ ৩১ অক্টোবর ২০১৯।
**জাতীয় বিজ্ঞান সংগ্রহালয় পরিষদ** (ইংরেজি: National Council of Science Museums; হিন্দি: राष्ट्रीय विज्ञान संग्रहालय परिषद्) বা **এনসিএসএম** (ইংরেজি: NCSM) ভারত সরকারের সংস্কৃতি মন্ত্রকের অধীন এক স্বতন্ত্র বৈজ্ঞানিক সংগঠন, যার উদ্দেশ্য ভারত জুড়ে একাধিক বিজ্ঞান জাদুঘর ও বিজ্ঞান কেন্দ্রের মাধ্যমে জনগণকে বিজ্ঞান নিয়ে সচেতন করা। এর অধীনে ২৪টি বিজ্ঞান কেন্দ্র ও জাদুঘর এবং একটি গবেষণা ও বিকাশ ও একটি প্রশিক্ষণ কেন্দ্র রয়েছে।

ইতিহাস
------

২ মে ১৯৫৯-এ কলকাতায় ভারতের প্রথম বিজ্ঞান জাদুঘর বিড়লা শিল্প ও কারিগরি সংগ্রহশালা (বিআইটিএম) চালু হয়েছিল। জুলাই ১৯৬৫-এ বেঙ্গালুরুতে দেশের দ্বিতীয় জাদুঘর বিশ্বেশ্বরায় শিল্প ও প্রযুক্তি জাদুঘর (ভিআইটিএম) চালু হয়েছিল। কলকাতা ও বেঙ্গালুরুর পর ১৯৭৪ সালে মুম্বইতে আরেকটি বিজ্ঞান জাদুঘর তৈরি করা হয়েছিল। বিজ্ঞান জাদুঘরের মাধ্যমে বিজ্ঞান ও প্রযুক্তির জনপ্রিয়তা ক্রমশ বৃদ্ধি পায় এবং ১৯৭০-এর দশকে ইউনিয়ন প্ল্যানিং কমিশন বিভিন্ন বিজ্ঞান জাদুঘরের কার্যকলাপ মূল্যায়নের জন্য এক টাস্ক ফোর্স তৈরি করেছিল। সেই টাস্ক ফোর্স দেশের বিভিন্ন প্রান্তে জাতীয়, রাজ্য ও জেলা স্তরে বিজ্ঞান জাদুঘর এবং এক কেন্দ্রীয় সমবায় সংস্থা তৈরি করার সুপারিশ দিয়েছিল। ১৯৭৮ সালে ভারত সরকার বৈজ্ঞানিক তথা আয়োগিক অনুসন্ধান পরিষদের (সিএসআইআর) অধীনস্থ কলকাতা, বেঙ্গালুরু ও মুম্বইয়ের বিজ্ঞান জাদুঘরকে এক সদ্য তৈরি হওয়া জাতীয় বিজ্ঞান সংগ্রহালয় পরিষদের অধীনে আনার সিদ্ধান্ত গ্রহণ করেছিল, যা ৪ এপ্রিল ১৯৭৮-এ রেজিস্ট্রিকৃত।

তথ্যসূত্র
---------

1. ↑
2. 1 2  *Activity Report 2018–19. p–63*. National Council of Science Museums publication.
3. ↑  Ministry of Culture official website. *indiaculture.nic.in*.
4. ↑  "National Council of Science Museums"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)